Nyeste Skilderie af Kiøbenhavn, 1829-07-07
Hvad den chirurgiske Anatomie angaaer, troer jeg, at Rec. feiler meget, naar han paastaaer, og med ham, som han siger, flere udmærkede praktiske Lærere, at Demonstrationer paa indsprøitede og tørrede Præparater skulle være mere skadelige end gavnlige. Jeg paastaaer derimod, (som dog vel tilstaaes ogsaa en liden Erfarenhed i dette Omtalte, da jeg har været Docent i 50 Aar, naar vi skriver den 20 næstkommende), at gode tørrede indsprøitede Præparater ere af Nytte og Vigtighed, baade for den vordende Anatom, Physiolog, Mediciner og Chirurg; og at det er et usselt, til ingen Nytte værende Museum, hvor disse Ting fattes eller excluderes, som unyttige. Jeg tør ligeledes paastaae, at R. aldrig har seet et Museum, hvor saadanne Præparater fattedes. Det er paa det friske Kadaver, at Lægen som Chirurg har at lære Anatomie, siger R. i samme §.; og jeg paastaaer, at Chirurgen saavel som Medicineren maae og skal lære Anatomie paa frisk Kadaver. R. omtaler i Sandhed denne Green af Studieplan med saamegen Ligegyldighed i Henseende til Medicinen, at man skulde troe, en Medikus behøvede ikke at lære Anatomie. Naar en Medikus skal være det, som han bør være, bør han absolut kiende Deelene i deres friske Tilstand, og ligesaalidet allene af tørrede Præparater eller i Spiritus opbevarede, som Chirurgen. Kan en Medikus give ved legale Undersøgelser et fuldkomment Visum, naar han ikke kiender Delene i deres sande Tilstand, Kan en Medikus give et tilforladeligt Visum, naar han ikke er en god Physiolog, Kan en Medikus være Physiolog, naar han ikke er god Anatom, Kan en Medtkus være god Patholog, naar han ikke er god Physiolog, Dertil tør jeg med god Samvittighed svare, nei, og vel den største Deel med mig. Er det i alle Tilfælde nok, at en Lærer har Kadaver, at han ikke skulde behøve et andet Præ parat, være sig tørt, eller i Spiritus, tillige, forat giøre sine Demonstrationer mere fuldstændige og mere indlysende for Tilhørerne? Er ethvert Kadaver alletider lige fuldt tienligt til de foretagende Demonstrationer, og kan Læreren i Øieblikket faae et nyt og bedre Kadavre igien, naar det ene ikke svarer til Øiemedet, og ikke var saa fuldstændigt, som han ønskede det, uden at tage sin Tilflugt til gode Præparater. Hertil kan jeg ligeledes af Erfaring svare, nei, Hvorfor lader R. bestandig Chirurgen ved denne Leilighed flyde af sin Pennespidse? Man skulde næsten falde paa at troe, at R. havde med udmærket Flid lagt sig efter det chirurgiske Studium, hvorom jeg i det mindste har stor Tvivl. R. taler vel raskt, naar han paastaaer, at her ingen Mangel paa Kadavre, er. Meget ofte indtræffer det Tilfælde, at der er Mangel paa Kadavre, og naar man og kan erholde Et, at dette endda ikke duer til den Demonstration, som man vil foredrage; ja ikke engang til de almindelige Præparationer; hvilket da jo er det samme, som om man ingen Kadavre havde. Hvorofte indtræffer ikke Tilfældet i Examens Tid, at Examen maa udsættes af Mangel paa Kadaver, R. taler saa belærende, at man skulde troe at læse et Stykke af hans Manuskript til en Forelæsning for aldeles Begyndere, som slet ikke vidste, hvad et Museum var, og til hvilket Øiemeed det var indrettet. Saaledes siger R.: "J al Fald vilde Præparater være nødvendige for Osteologien og Neprologien, især af Dele, hvis Præparation udkræver en længere Tid, som N. Sympathicus." Altsaa alle andre Dele ere efter Res Mening, lette til at præparere, Saa ferm en Præparator R. ogsaa maae være, saa paastaaer jeg, at han i ligelang, ja vel i kortere Tid vil kunne præparere N. Sympathicus eller andre Nerver, end inicere og præparere Delenes Arterier i Brystet og Underlivet. Det forekommer mig, at R. burde være mere beskeden i at fremsætte saadanne Sætninger, som ere saavel mig som og mange andre meget vel bekiendte. Enhver Lærer har sin Methode, hvorefter han indretter sit Foredrag, og giver sine Demonstrationer. Over mange Ting læser jeg kun paa frisk Kadaver, andre igjen paa dette og Præparaterne tillige, og igjen andre, ja jeg tør næsten sige, demonstrerer jeg blot paa Præparater, enten de nu ere tørrede eller i Spiritus.